Dal-għodu attendejt għal ċerimonja sabiħa fiċ-Ċentru tal-Għajnuna Umanitarja tad-Dipartiment tal-Protezzjoni Ċivili fil-Marsa. Ammont kbir ta' kutri, ħwejjeġ u żraben ġodda tgħabbew f'żewġ kontejners sabiex jintbgħatu lejn il-belt Libjana ta' Bengazi. Dan huwa sinjal ieħor ta' solidarjetà li din il-gżira sammaritana qed tkompli twettaq mal-poplu Libjan. Permezz tad-Dipartiment tal-Protezzjoni Ċivili ittieħdu diversi inizjattivi varji sabiex jintbgħatu ilma u mediċini fil-Libja apparti mill-ħidma li saret sabiex jinħarġu ċittadini Maltin u barranin mil-Libja. Nirringrazzja għalhekk lill-kumpannija Medavia li ser toħroġ l-ispejjez għat-trasport ta' dawn l-oġġetti, lill-membri kollha tal-Protezzjoni Ċivili immexxija mid-Direttur Patrick Murgo u lill-poplu Malti għal din il-ħidma.
Tintbgħat aktar għajnuna lejn il-Libja